tartuNLP/wikipedia-smugri-20251201 huggingface dataset:
Košice - Staré Mesto

Košice - Staré Mesto (suom. "Vanhakaupunki") on yksi Itä-Slovakiassa sijaitsevan Košicen kaupungin kaupunginosista. 
Nähtävyydet.
Staré Mesto on Košicen kaupungin historiallinen keskusta ja moni koko kaupungin suosituimmista nähtävyyksistä sijaitsee juuri täällä. Pääkadun ("Hlavná ulica") varrella sijaitsee muun muassa Pyhän Elisabetin katedraali, Pyhän Mikaelin kappeli sekä Itä-Slovakian taidemuseo. Košicen vanhakaupunki muodostaakin koko Slovakian laajimman kaupunkimuistomerkkialueen. 
Hallinto.
Staré Meston kaupunginosa kuuluu Košicen ensimmäinen hallintopiiriin ja sen pormestari on Igor Petrovčik.
Historia.
Nimensä mukaisesti Staré Mesto on Košicen vanhimpia osia. Sen varhainen historia on pitkälti myös Košicen historiaa, sillä Staré Meston rajat vastaavat pitkälti kaupungin historiallisia rajoja. Sitä ympäröi kaupunginmuuri 1300-luvulta 1700-luvun loppuun. Vuoden 1556 suuren tulipalon jälkeen kaupunki uudelleenrakennettiin, ja tämän vuoksi paloa edeltäneitä rakennuksia ei juurikaan alueelta löydy.
Moderni Staré Meston kaupunginosa perustettiin vuonna 1990.
Lars Vegard

Lars Vegard (3. helmikuuta 1880 Vegårshei – 21. joulukuuta 1963 Oslo) oli norjalainen fyysikko, joka tutki erityisesti revontulia. Hän väitteli tohtoriksi vuonna 1913 ja toimi professorina Oslon yliopistossa 1918–1951.
Lommedalen

Lommedalen on taajama Bærumin kunnassa Akershusin läänissä Norjassa. Taajaman pinta-ala on 4,1 neliökilometriä ja asukasluku 11 200 vuonna 2021.
Lommedalenin kirkko

Lommedalenin kirkko () on Bærumin kunnassa Akershusin läänissä Norjassa sijaitseva betoninen pitkäkirkko vuodelta 1995.
Gandhidham

Gandhidham () on Kutchin piirikunnan itäosissa Intian Gujaratissa sijaitseva suunniteltu kaupunki. Vuonna 2011 sen väkiluku oli 247 992 ja vuonna 2024 arviolta noin 350 000.
Gandhidham perustettiin 1950-luvun alkupuolella Pakistanin puolelle jääneestä Sindhistä paenneiden asutuskeskukseksi. Se nimettiin Mahatma Gandhin mukaan, ja sen perusti Gandhin ohjeistamana Bhai Pratap Dialdas. Gandhin itsensä oli määrä matkustaa kaupungin perustamisseremoniaan, mutta hänet murhattiin ennen sitä. Adipuria on luonnehdittu Gandhidhamin kaksoiskaupungiksi.
Gandhidham sijaitsee 60 kilometrin päässä Kutchin piirikunnan keskuksesta Bhujista. Gandhidhamin pohjoislaidalla virtaa Sangjoki. Shinaijärvi sijaitsee kuuden kilometrin päässä kaupungista. Kaupungin keskiosien halki kulkee Gujaratin osavaltion valtatie 46. Lähistöllä sijaitsee Kandlan satama.
Kippari (lehti)

Kippari on suomalainen Otavamedian kustantama moottoriveneaiheinen harrastelehti. Lehti vertaa ja arvioi moottoriveneitä, kertoo veneilyalan uutisia ja vinkkejä veneiden huoltoon sekä kunnostamiseen. Ilmestymistiheys on 12 kertaa vuodessa ja lukijamäärä vuonna 2023 noin 53 000, joista 82 prosenttia miehiä ja loput naisia tai sukupuolettomia. Yli 50-vuotiaat ovat lehden suurin asiakaskunta.
Kippari-lehti perustettiin vuonna 1982, keskittyen ensimmäisen omistajansa Venetalo Bensowin tuotteisiin. Sen ensimmäinen päätoimittaja oli Eero Mattila. Lehti myytiin sittemmin Kipparilehden Kustannus Oy:lle, jossa toimivat lehden silloista toimituskuntaa.
Ennen 1990-lukua lehti käsitteli pääasiassa purjeveneitä ja vuonna 1989 Whitbread-veneillä oli oma erikoisnumeronsa. Saman vuoden lopussa lehdelle haettiin uusi kustantaja Yhtyneet Kuvalehdet Oy eli nykyinen Otavamedia.
1990-luvulla lehti uudistui yksinomaan moottorivenelehdeksi, vaikkakin purjeveneet mainittiin teksteissä harvoin. Silloisen päätoimittaja Vesa Lepän mukaan moottoriveneilijät kaipasivat oman lehtensä ja olivat muutenkin veneilyalan enemmistöä.
Vuoden 2024 lopulla Otavamedia lakkautti toisen veneilyaiheisen julkaisunsa "Vene"-lehden, jonka lukijamäärä oli siihen aikaan "Kipparia" pienempi. "Veneen" sisällöistä osa siirtyi "Kippariin". 
Laman aikaan lehti ilmestyi vain kahdeksan kertaa vuodessa, mutta sen tainnuttua numeroita lisättiin hiljalleen. Nykyään lehti ilmestyy kerran kuukaudessa.
Papua-Uuden-Guinean kansalaisuus

Papua-Uuden-Guinean kansalaisuus on laillinen suhde yksityishenkilön ja Papua-Uuden-Guinean itsenäisen valtion välillä. 
Kansalaisuuden saaminen syntymällä.
Syntyperäisiä Papua-Uuden-Guinean kansalaisia ovat sellaiset henkilöt, joiden vanhemmista vähintään toisella on maan kansalaisuus lapsen syntyessä. Papua-Uuden-Guinean alueelta löytyneet lapset, joiden vanhemmista ei ole varmuutta, lasketaan myös syntyperäisiksi kansalaisiksi.
Kansalaisuuden saaminen hakemuksella.
Hakemuksen perusteella kansalaisuus voidaan myöntää sellaisille henkilöille, jotka ovat asuneet maassa vähintään kahdeksan vuotta ja täyttää muut ehdot sekä toimittaa hakemuksensa kansalaisuusasioista vastaavalle ministerille, joka voi omaa harkintaansa käyttäen joko hyväksyä tai hylätä hakemuksen. Hakijan alaikäiset lapset voivat saada kansalaisuuden vanhempansa hakemuksella. Vaaditun asumisajan lisäksi hakijan tulee täyttää seuraavat ehdot:
Kansalaisuushakemuksen käsittelymaksu on 10 000 kinaa.
Kaksoiskansalaisuus ja kansalaisuuden menettäminen.
Papua-Uusi-Guinea sallii kaksoiskansalaisuuden, mutta vain rajoitetusti: potentiaalinen kaksoiskansalainen saa olla vain Australian, Fidžin, Saksan, Uuden-Seelannin, Samoan, Yhdistyneen kuningaskunnan, Yhdysvaltain tai Vanuatun kansalainen.
Papua-Uuden-Guinean kansalaiset ovat automaattisesti myös Kansainyhteisön kansalaisia.
Kansalaisuudesta on mahdollisuudesta luopua oma-aloitteisesti, mutta henkilöllä tulee olla jonkun toisen maan kansalaisuus. Myös sodan aikana kansalaisuudesta luopuminen ei ole mahdollista. Hakemuksen perusteella kansalaisuuden saaneilta henkilöiltä kansalaisuus poistaa seuraavissa tapauksissa:
House of the Dragon (1. tuotantokausi)

 
Yhdysvaltalaisen televisiosarjan House of the Dragonin ensimmäinen tuotantokausi sai ensi-iltansa HBO Max -palvelussa 21. elokuuta 2022. Kausi sisältää kymmenen 60 minuutin pituista jaksoa. 
"House of the Dragon" on esiosa vuosina 2011–2019 tuotetulle "Game of Thrones" -fantasiasarjalle. Se perustuu George R. R. Martinin kirjoittamaan "Tuli ja veri" -romaaniin (2018), joka sijoittuu samaan maailmaan kuin Martinin fantasiakirjasarja "Tulen ja jään laulu". 
Ensimmäinen tuotantokausi sai pääosin hyvän vastaanoton, ja sen ensimmäinen jakso keräsi Yhdysvalloissa noin kymmenen miljoonaa katsojaa, mikä teki siitä HBO:n katsotuimman alkuperäissarjan pilottijakson. Kausi alkoi samoihin aikoihin samantyylisen "" -fantasiasarjan ensimmäisen kauden kanssa, ja samasta yleisöstä kilpailevien suuren budjetin sarjojen keskinäistä suoriutumista seurattiin tarkasti mediassa.
Jaksot.
Ensimmäinen tuotantokausi alkoi 21. elokuuta 2022, ja uusi jakso julkaistiin joka sunnuntai. Kauden päätösjakso esitettiin 23. lokakuuta 2022.
&lt;section begin="jaksoluettelo" /&gt;
Johan Anders Schmidt

Johan Anders Schmidt (13. lokakuuta 1738 Saksi – 6. tammikuuta 1802 Sipoo) oli saksalaissyntyinen lasinpuhaltaja, joka toimi Åvikin lasitehtaan ja Mariedalin lasitehtaan puhallusmestarina.
Schmidtin vanhemmat olivat lasinpuhaltajamestari Johann Gottfried Schmidt ja Anna Catharina Zander. Hänen puolisonsa vuodesta 1761 oli Maria Mickelintytär Losche (k. 1778), toinen puoliso oli Ulrica Lovisa Limatia (k. 1783) ja kolmas vuodesta 1783 Dorothea Thitz (k. 1809). Schmidtin lapsista myös isänsä kaima Johan Anders (1769–1836) ja Carl Gustaf (1783–1825) olivat lasinpuhaltajia. 
Schmidt tuli Suomeen Ruotsista, jossa hän oli ollut perustamassa lasiruukkeja ja toiminut lasinpuhaltajana Casimirsborgin lasitehtaassa Smålandissa. Suomessa hän oli Somerolla Åvikin lasitehtaan puhaltaja- ja hyttimestari vuodesta 1759 noin vuoteen 1780 ja Sipoossa Mariedalin lasitehtaan osakas ja puhaltajamestari vuodesta 1781. Schmidt oli 1700-luvulla Suomessa mahdollisesti ainoa lasinpuhaltaja, joka osasi myös maalata, kullata ja kaivertaa lasiastioita. Hän tunsi myös valkoisen läpikuultavan luulasin reseptin.
Ikaalisten helluntaiseurakunta

Ikaalisten helluntaiseurakunta on Ikaalisissa toimiva helluntaiseurakunta. Seurakunta on perustettu vuonna 1961. Seurakunnan toimitilat sijaitsevat Ikaalisten keskustasa Vanhan Tampereentien varressa.
Seurakunnan toimintamuotoihin kuuluvat jumalanpalvelusten lisäksi rukouskokoukset, lapsi- ja nuorisotyö, erä- ja monitoimikerho sekä lähetystyö. Ikaalisten helluntaiseurakunnan yhteydessä toimii Royal Rangers-partiojärjestö.
Seurakunnan tilaisuuksia lähetetään muun muassa TV7:n televisio- ja verkkokanavilla.
Viialan helluntaiseurakunta

Viialan helluntaiseurakunta on Akaan Viialassa toimiva helluntaiseurakunta. Seurakunta on perustettu vuonna 1963. Seurakunnan toimitilat sijaitsevat Viialan keskustassa Nordintiellä.
Seurakunnan toimintamuotoihin kuuluvat jumalanpalvelusten lisäksi rukousillat, pienpiiritoiminta, lähetysillat ja hengellisten elokuvien näyttäminen.
Himmatwala

Himmatwala (, ) on vuonna 1983 ensi-iltansa saanut intialainen hindinkielinen toimintakomediaelokuva, jonka on ohjannut K. Raghavendra Rao. Se on uudelleenfilmatisointi Raon omasta telugunkielisestä elokuvasta "Ooriki Monagadu" (1981). Päärooleja näyttelevät Jeetendra ja Sridevi.
"Himmatwala" oli vuoden 1983 neljänneksi eniten tuottanut hindielokuva. Se oli Sridevin läpimurto hindielokuvissa.
Juoni.
Köyhän ja vääryyttä kokeneen naisen poika palaa suurkaupungista kostamaan isänsä puolesta.
Uudelleenfilmatisointi.
Sajid Khanin ohjaama "Himmatwala" sai ensi-iltansa 29. maaliskuuta 2013. Päärooleja näyttelivät Ajay Devgan ja Tamannaah Bhatia. Elokuva sai negatiivisia arvosteluja ja oli kaupallinen pettymys.
Ylöjärven helluntaiseurakunta

Ylöjärven helluntaiseurakunta on Ylöjärvellä toimiva helluntaiseurakunta. Seurakunta on perustettu vuonna 1987. Seurakunnan toimitilat sijaitsevat Ylöjärven keskustassa Asemantiellä. Seurakunnan pastorina toimii Heikki Korppi.
Seurakunnan toimintamuotoihin kuuluvat jumalanpalvelusten ja rukoustilaisuuksien lisäksi ilmaisruokailut, laitosvierailut ja pienryhmätoiminta. Lisäksi lapsille järjestetään pyhäkoulutoimintaa sekä leirejä ja Action Night -tapahtumia. Nuorille järjestetään kahvilatoimintaa. 
Seurakunnan tilaisuuksia lähetetään muun muassa TV7:n televisio- ja verkkokanavilla.
Historia.
Helluntaiherätys saapui Ylöjärvelle 1940-luvun alussa. Sotien jälkeen helluntailaiset järjestivät kesäisin telttaseuroja. Lopulta paikkakunnalle perustettiin rukouspiiri, joka sai rukoushuoneen Keijärven pohjoispäähän vuonna 1978. vuonna 1982 helluntailaiset saivat käyttöönsä rukoushuoneen Kuruntien risteykseen rakennetusta uudesta liiketalosta. Ylöjärven helluntaiseurakunta järjestäytyi omaksi seurakunnakseen vuonna 1987, jolloin seurakuntaan kuului noin 130 jäsentä.
Äetsän helluntaiseurakunta

Äetsän helluntaiseurakunta on Sastamalan Äetsässä toimiva helluntaiseurakunta. Seurakunta on perustettu vuonna 1993. Seurakunnan toimitilat sijaitsevat Keikyän keskustassa Pehulantiellä. Seurakunnan toiminnanjohtaja toimii Veli-Matti Savijoki. Seurakunta kuuluu Suomen Helluntaikirkko-kirkkokuntaan.
Seurakunnan toimintamuotoihin kuuluvat sunnuntaikokoukset, rukouskokoukset, nuortenillat ja pienryhmät. Seurakunta julkaisee Elämän lähteellä -tiedotetta joka toinen kuukausi.
Nivalan helluntaiseurakunta

Nivalan helluntaiseurakunta on Nivalassa toimiva helluntaiseurakunta. Seurakunta on perustettu vuonna 1951. Seurakunnan toimitilat sijaitsevat Nivalan keskustassa Lisäkujalla. Seurakunnan pastorina toimii Mikko Autio.
Seurakunnan toimintamuotoihin kuuluvat jumalanpalvelukset, senioripiiri, työttömien ja eläkeläisten ruokailutoiminta, nuorten yökahvila, raamattukoulu sekä konsertit. Seurakunta tekee myös lähetystyötä Espanjassa. 
Seurakunnan tilaisuuksia lähetetään muun muassa TV7:n televisio- ja verkkokanavilla.
Haapaveden helluntaiseurakunta

Haapaveden helluntaiseurakunta on Haapavedellä toimiva helluntaiseurakunta. Seurakunta on perustettu vuonna 1952. Seurakunnan toimitilat sijaitsevat Haapaveden keskustassa Oravatiellä. Seurakunta kuuluu Suomen Helluntaikirkko-kirkkokuntaan.
Seurakunnan toiminta-alueeseen kuuluvat Haapaveden kaupungin lisäksi Kärsämäki, Pyhäntä sekä Siikalatvan kunnan alueelta Piippola ja Pulkkila. Nykyinen rukoushuone valmistui vuonna 1993.
Seurakunnan toimintamuotoihin kuuluvat jumalanpalvelukset, rukousillat, nuorten gospelkahvilat sekä teematillat ja toritapahtumat. 
Ensimmäisen kerran helluntaiherätys saapui Haapavedelle loka-marraskuussa 1912, jolloin Thomas Ball Barratt vieraili kunnassa.
Raahen helluntaiseurakunta

Raahen helluntaiseurakunta on Raahessa toimiva helluntaiseurakunta. Seurakunta on perustettu vuonna 1955. Seurakunnan toimitilat sijaitsevat Raahen keskustassa Reiponkadulla. Seurakunnan johtavana pastorina toimii Hannu Kuosmanen. Seurakunta kuuluu Suomen Helluntaikirkko-kirkkokuntaan.
Seurakunnan toimintamuotoihin kuuluvat jumalanpalvelusten ja rukouskokousten lisäksi lapsi- ja nuorisotyö, musiikkitoiminta, rukouspysäkit sekä lähetystyö. 
Helluntaiseurakunnan ylläpitämä lähikirppis on Raahen vanhin kirpputori. Kirpputori lahjoittaa vaatteita ja tavaraa paikallisille ihmisille ja maan rajojen ulkopuolelle. Kirpputorin tuotto käytetään lähetystyön tukemiseen.
Seurakunnan tilaisuuksia lähetetään muun muassa TV7:n televisio- ja verkkokanavilla.
Historia.
Raahen helluntaiseurakunta järjestäytyi vuonna 1955 Revonlahdelle. Vuonna 1958 seurakunta muutettiin Raahen helluntaiseurakunnaksi. Niilo Yli-Vainion vaikutuskaudella Raahessa oli voimakasta kasvua ja seurakunnan jäsenmäärä kaksinkertaistui.
Toimitilat.
Raahen helluntaiseurakunta osti Reiponkadulla sijaitsevan talon 19. huhtikuuta 1967 kansakoulunopettaja Väinö Hyvärisen perikunnalta. Tämän jälkeen osa talosta oli seurakunnan käytössä ja osa vuokralla. Vuonna 1983 talo muutettiin lähetystoriksi.
Tikkakosken helluntaiseurakunta

Tikkakosken helluntaiseurakunta on vuonna 1950 perustettu Jyväskylän Tikkakoskella toimiva helluntaiseurakunta. Seurakunnan toimitilat sijaitsevat Tikkakosken keskustassa Koivulammenkadulla. Seurakunnan johtavana pastorina toimii Lauri Saarni.
Seurakunnan toimintaan kuuluvat jumalanpalvelusten sekä sanan ja rukouksen iltojen lisäksi lapsi- ja nuorisotyö sekä lähetystyö Thaimaassa.
Ivalon helluntaiseurakunta

Ivalon helluntaiseurakunta on vuonna 1951 perustettu Inarin Ivalossa toimiva helluntaiseurakunta. Seurakunnan toimitilat sijaitsevat Ivalon keskustassa Metsätiellä.
Seurakunnan toimintaan kuuluvat jumalanpalvelusten ja rukouskokousten lisäksi nuorisotyö sekä lähetystyö. Seurakunnalla on oma leirikeskus "Ukontupa". Seurakunta on Suomen pohjoisin helluntaiseurakunta.
Seurakunnan tilaisuuksia lähetetään muun muassa TV7:n televisio- ja verkkokanavilla.
Historia.
Helluntaiherätys saapui Ivaloon vuonna 1935 Otto Koivukankaan ja Jorma Alopeuksen toimesta, jotka saarnasivat Liinahamarissa asti. Saarnaajat pitivät kokouksia Akujärvellä, jossa Marttilan perhe tuli uskoon vuonna 1936. Ivalossa kastetilaisuuksia pidettiin Ivalojoessa, jossa muun muassa hiihtäjä Uuno Kyrön kaste herätti mediahuomiota. Naisevankelistoja Ivaloon saapui vuonna 1938. Alkuaikojen tunnettu evankelista oli ivalolainen Ida Kyrö.
Sotien jälkeen Ivaloon saapui Vilho Makkonen, joka toimi Inarissa hengellisessä ja maallisessa työssä aktiivisesti vuosina 1950–1958.
Ivalon helluntaiseurakunta perustettiin vuonna 1951. Seurakunta piti kokouksia Ivalon lisäksi Akujärvellä ja Koppelossa. Seurakunta vieraili kahviloissa ja savotoilla. Telttajuhlien pito aloitettiin vuonna 1952 ja juhlien yhteydessä järjestettiin myös kastetilaisuuksia. Vuonna 1953 seurakunnalle asetettiin vanhimmisto ja oma rukoushuoneyhdistys perustettiin 1955. Seurakunnan ensimmäiseksi saarnaajaksi valittiin Viktor Martiskainen vuonna 1958.
Uuden rukoushuoneen vihkiäiset järjestettiin vuonna 1962. Vuoden 1967 helmikuussa rukoushuone paloi. Uuden rukoushuoneen rakentaminen aloitettiin välittömästi ja se vihittiin käyttöön pitkäperjantaina 1968.
Taqıyatas

Taqıyatas (, ) on kaupunki ja Taqıyatasin piirin hallinnollinen keskus Karakalpakian tasavallassa Uzbekistanissa. Se sijaitsee Amudarjajoen vasemmalla rannalla 17 kilometriä tasavallan pääkaupungista Nukusista etelään. Kaupungissa oli 47 500 asukasta vuonna 2016.
Kaupunki on syntynyt kastelukanavatyömaan yhteyteen vuonna 1953. Siellä sijaitsee maakaasulla toimiva Taqıyatasin lämpövoimala (nimellisteho 560 megawattia), joka tuottaa sähköä Karakalpakian ja lähialueiden tarpeisiin. Kaupungin kautta kulkee Buharan, Nukusin, Qońıratin ja Kazakstanin Beineun välinen maantie.
Sievin helluntaiseurakunta

Sievin helluntaiseurakunta on Sievissä toimiva helluntaiseurakunta. Seurakunta on perustettu vuonna 1979. Seurakunnan toimitilat sijaitsevat Sievin keskustassa Haikolantiellä.
Seurakunnan toimintamuotoihin kuuluvat sunnuntaisin järjestettävät päivä- ja ehtoollistilaisuudet. Lisäksi toimintaan kuuluu erilaiset lapsi- ja nuorisotyön muodot sekä lähetystyö Espanjaan ja Venäjälle. 
Historia.
Helluntaiherätyksen toiminta Sievissä sai alkunsa Ylivieskan, Nivalan ja Kälviän seurakuntien toimesta. Sievin helluntaiseurakunta on perustettu vuonna 1979. Alkuaikoina seurakunta piti kokouksia kodeissa ja kesäaikaan telttakokouksia. Vuonna 1980 seurakunta hankki oman kiinteistön Haikolantieltä, jota on vuosien varrella saneerattu rukoushuonekäyttöön.
Sotkamon Saalem-seurakunta

Sotkamon Saalem-seurakunta eli Sotkamon helluntaiseurakunta on Sotkamossa toimiva helluntaiseurakunta. Seurakunta on perustettu vuonna 1962. Seurakunnan toimitilat sijaitsevat Sotkamon Tiilikankaalla Makkosentiellä. Seurakunnan pastorina toimii Mika Komulainen.
Seurakunnan toimintamuotoihin kuuluvat jumalanpalvelusten ja rukous- ja ylistysiltojen lisäksi lapsi- ja nuorisotyö, lähetyskirpputori, lähetystyö Etiopiassa ja Venäjän Karjalassa, radiotyö, rukouspalvelu ja Seurakuntaviesti-nettilehti.
Toimitilat.
Sotkamon helluntaiseurakunnan rukoushuone on valmistunut vuonna 1985. Rukoushuoneen pinta-ala on 940 neliömetriä ja kirkkosalissa on istumapaikkoja 290 henkilölle. Rukoushuoneen suunnittelija on arkkitehti Veikko Gröhn.
Siilinjärven helluntaiseurakunta

Siilinjärven helluntaiseurakunta eli Coti Siilinjärvi on Siilinjärvellä toimiva helluntaiseurakunta. Seurakunta on perustettu vuonna 1974. Seurakunnan toimitilat sijaitsevat Siilinjärven keskustassa Viertotiellä. Seurakunta kuuluu Suomen Helluntaikirkko-kirkkokuntaan. Seurakunta on tullut tunnetuksi erityisesti nuorisotyöstään. Seurakunnassa järjestetään myös säännöllisesti kastetilaisuuksia.
Seurakunnan toimintamuotoihin kuuluva jumalanpalvelusten ja sanan ja rukouksen iltojen lisäksi lapsi- ja nuorisotyö, puhelinhartaus, radiotyö, raamattukoulu, musiikkitoiminta, naisten ryhmät, ruoka-apu ja lähetystyö Tansaniassa ja Venäjän Karjalassa. Seurakunta järjestää myös lähetyskoulutusta. Siilinjärven helluntaiseurakunnan yhteydessä toimii Royal Rangers -partiojärjestö.
Vultures 2

Vultures 2 on yhdysvaltalaisten rap-artistien Kanye Westin ja Ty Dolla Signin muodostaman rapduo ¥$:n toinen studioalbumi, joka julkaistiin 3. elokuuta 2024 levy-yhtiö YZY:n kautta. Se toimii jatko-osana helmikuussa 2024 julkaistulle albumille "Vultures 1." 
Taustat.
23. tammikuuta 2024 West paljasti, että Vultures-sarja julkaistaan ​​trilogiana, josta ensimmäinen julkaistaan ​​helmikuussa 2024, toinen 8. maaliskuuta 2024 ja kolmas 5. huhtikuuta 2024. Vultures 1 julkaistiin 10. helmikuuta ja se nousi Billboard 200-listan ensimmäiselle sijalle. 25. helmikuuta tuottaja Timbaland, joka työskenteli myös Vultures 1:ssä, ilmoitti, että toinen albumi oli "tulossa". 3. maaliskuuta rap-artisti French Montana ilmoitti, että hän on mukana albumilla ​​ja jakoi videon hänestä ja duosta äänitysstudiossa. Kun albumi ei ollut ilmestynyt suunniteltuna julkaisupäivänä 8. maaliskuuta, West ilmoitti, että Vultures 2 oli edelleen työn alla, koska hän ja Ty Dolla Sign olivat edelleen "studiolla". 
Haastattelussa 10. maaliskuuta West mainitsi, että Vultures 2 julkaistaisiin yksinoikeudella Westin omalle nettisivulle, eikä sitä julkaistaisi missään suoratoistopalveluissa. Hän sanoi, että tämä päätös tehtiin, joten "palvelut eivät voi hallita julkaisua." Maaliskuun 14. päivänä Vultures 2 -kappaleista julkaistiin lyhyitä klippejä TikTokissa ja Instagramissa Westin tilillä. West ja Ty Dolla Sign ilmoittivat myöhemmin uuden albumin julkaisupäivän 3. toukokuuta haastattelussa Justin LaBoyn kanssa hänen The Download -podcastissaan. Rolling Stone vahvisti myös kappaleen "Let Me Chill Out", jossa esiintyy edesmennyt räppäri Takeoff. Ilmoituksesta huolimatta albumia ei julkaistu 3. toukokuuta.
3. elokuuta Yeezyn nettisivustolle julkaistiin "SLIDE", jonka jälkeen kappale ilmestyi suoratoistopalveluissa.
Kansikuva.
9. maaliskuuta West julkisti albumin ja paljasti sen kansikuvan Twitter-tilinsä kautta. Kannessa Ty Dolla Sign seisoo mustaan maskiin ja haalariin pukeutuneena ja pitelee taulua, jossa esiintyy hänen veljensä Jabreal "Big TC" Muhammad.
Reija Meriläinen

Reija Meriläinen (s. 1987) on suomalainen taiteilija, joka työskentelee digitaalista ja fyysistä ilmaisua yhdistelevien videoiden, veistosten ja installaatioiden parissa. Meriläisen teoksia on ollut esillä muun muassa ARS17-näyttelyssä Nykytaiteen museo Kiasmassa Helsingissä, States of Play: Roleplay Reality -näyttelyssä FACT Liverpoolissa sekä Helsingin taidemuseo HAMin HAM-galleriassa.
Vuonna 2019 Meriläiselle myönnettiin AVEK-palkinto.
Don Toliver

Caleb Zackery ”Don” Toliver (s. 12. kesäkuuta 1994 Houston, Texas, Yhdysvallat) on yhdysvaltalainen rap-artisti. Hänen debyyttimixtapensa "Donny Womack" julkaistiin päivää ennen houstonilaisen räppäri Travis Scottin albumia "Astroworld" vuonna 2018, jolla Toliverin vieras esiintyi kappaleessa ”Can’t Say”. Seuraavalla viikolla hän teki sopimuksen Scottin levy-yhtiön Cactus Jack Recordsin kanssa yhdessä Atlantic Recordsin kanssa.
Canterburyn maanjäristys 2010

Canterburyn maanjäristys 2010 oli 7,1 momenttimagnitudin maanjäristys, joka iski Uuteen-Seelantiin 4. syyskuuta 2010 kello 4.35 paikallista aikaa. Järistyksen episentrumi sijaitsi Darfieldin kaupungin läheisyydessä 40 kilometriä Christchurchin kaupungista länteen. Järistys tapahtui noin 10 kilometrin syvyydessä Canterburyn alapuolella. Järistys aiheutti yli 7 000 jälkijäristystä, joista yksi oli seuraavana vuonna Christchurchin kaupunkiin iskenyt paljon tuhoisampi maanjäristys.
Maanjäristys aiheutti vahinkoja eniten vanhoille, ennen 1940-lukua rakennetuille rakennuksille. Muun muassa yksi historiallinen kivikirkkorakennus vaurioitui. Järistys aiheutti myös nesteytymistä ja noin 400 000 tonnin edestä lietettä. Vaurioita aiheutui ensiarvioiden mukaan noin neljän miljardin Yhdysvaltain dollarin edestä. Alunperin luultiin, että järistyksessä vältyttiin kuolonuhreilta, mutta vuonna 2022 selvisi naishenkilön kuolleen epäsuorasti järistyksen aiheuttamaan sydänkohtaukseen hänen paetessaan kodistaan. Lisäksi 377 ihmistä loukkaantui välittömästi järistyksessä sekä yli tuhat sen jälkeen.
Kurkkuaulopit

Kurkkuaulopit (Paraulopidae) on auloppikaloihin kuuluva heimo. Lajeja tavataan Tyynessämeressä ja Intian valtameressä. Heimon lajit on aiemmin luokiteltu kuuluviksi vihersilmiin.
Lajit ja anatomia.
Kurkkuaulopeihin kuuluu vain yksi suku "Paraulopus" ja siinä 14 tai 15 lajia. Heimon kalat ovat ruumiinrakenteeltaan hoikkia ja pitkänomaisia ja suurimmat kasvavat 35 cm pitkiksi. Selkäevä on lyhyehkö ja korkea ja sen jälkeen on rasvaevä. Kurkkuaulopeiden silmät ovat suuret ja alaleuka työntyy hieman eteenpäin. Kurkkuaulopit eroaavt muista auloppikaloista luuston rakenteen perusteella.
Levinneisyys ja elintavat.
Kurkkuaulopit elävät lauhkeissa ja lämpimissä vesissä Intian valtameressä ja Tyynenmeren länsiosissa.
Beruniy

Beruniy ( tai Бируни, "Biruni") on kaupunki ja Beruniyn piirin hallinnollinen keskus Karakalpakstanin tasavallassa Uzbekistanissa. Se sijaitsee Amudarjajoen oikealla rannalla 145 kilometriä tasavallan pääkaupungista Nukusista kaakkoon. Kaupungissa oli 55 900 asukasta vuonna 2016.
"Kath"-niminen paikkakunta oli yksi muinaisen Horezmin pääkaupungeista. Myöhemmin sen nimenä oli "Šabbaz" (uzb. "Shabboz"). Taajama nimettiin siellä syntyneen tieteilijä Al-Birunin mukaan vuonna 1957. Siitä tuli kaupunki vuonna 1962.
Beruniy on yksi Karakalpakstanin teollisuuskeskuksista, jossa toimii muun muassa puuvilla- ja rakennustarviketeollisuutta. Kaupungin kautta kulkee Nukusiin johtava maantie. Amudarjan rannalla on laivalaituri. Lähin rautatieasema on 20 kilometrin päässä Urganchissa.
Paikallinen nähtävyys ovat 300-luvulta lähtien rakennetun Pil qalan linnoituksen rauniot. Lähistöllä sijaitsee 200-luvulla eaa. perustettu Aqshaxan qala, jossa on suoritettu arkeologisia kaivauksia vuodesta 1995 lähtien. Kauempana on Karakalpakstanin korkein vuori Sultan Wáyis, jonka etelärinteellä sijaitseva pyhäkkö on tärkeä pyhiinvaelluskohde..
Dick Schoof

Hendrikus Wilhelmus Maria ”Dick” Schoof (s. 8. maaliskuuta 1957 Santpoort) on alankomaalainen virkamies, joka nimitettiin 2. heinäkuuta 2024 Alankomaiden pääministeriksi.
Schoof syntyi Santpoortissa Velsenin kunnassa Pohjois-Hollannissa. Hän opiskeli vuosina 1975–1982 Nijmegenin Radboud-yliopistossa kaupunkisuunnittelua.
Vuosina 1982–1988 Schoof työskenteli Alankomaiden kuntaliitossa. Vuosina 1988–1996 hän työskenteli opetus-, kulttuuri- ja tiedeministeriössä. Vuosina 1996–1999 hän toimi oikeusministeriön varapääsihteerinä. Vuosina 1999–2003 hän toimi maahanmuuttoviraston pääjohtajana. Vuosina 2003–2013 hän työskenteli sisäasiainministeriössä sekä oikeus- ja turvallisuusministeriössä. Vuosina 2013–2018 hän toimi terrorismin torjunnan ja turvallisuusasioiden kansallisena koordinaattorina. Vuosina 2018–2020 hän toimi tiedustelu- ja turvallisuuspalvelun AIVD:n pääjohtajana. Vuonna 2020 hänet nimitettiin oikeus- ja turvallisuusministeriön pääsihteeriksi.
Schoof oli yli 30 vuoden ajan työväenpuolueen jäsen, mutta erosi puolueesta vuonna 2021. Vuoden 2023 parlamenttivaalien jälkeisissä hallitusneuvotteluissa PVV, VVD, NSC ja BBB esittivät pääministeriksi Schoofia, ja 2. heinäkuuta 2024 Schoof ja hänen hallituksensa ministerit vannoivat virkavalansa kuningas Willem-Alexanderille. Schoof on ensimmäinen poliittisesti sitoutumaton pääministeri sitten Pieter Cort van der Lindenin, joka toimi pääministerinä vuosina 1913–1918.
Schoofin hallitus kaatui kesäkuussa 2025, kun vapauspuolue erosi siitä, koska se ei ollut tyytyväinen toteutettuun maahanmuuttopolitiikkaan. Hallitus jatkaa toimitusministeristönä lokakuuhun asti, jolloin järjestetään ennenaikaiset vaalit.
Pursunäsiä

Pursunäsiä ("Daphne retusa") on näsiöiden ("Daphne") sukuun kuuluva kasvilaji. Se muistuttaa "Daphne tangutica" -lajia, joka eroaa muun muassa kokonsa, lehtien ulkonäön ja kukinta-ajan perusteella.
Pursunäsiä on tiiviisti pensastava kasvi, joka kasvaa harvoin yli 60 cm korkeaksi. Pursunäsiä on myös hidaskasvuinen. Sen lehdet ovat 1,5–3,5 cm pitkiä, syvänvihreitä ja kaljuja. Kukat sijaitsevat tiiviinä rykelminä varsien kärjissä ja ovat purppuranpunaisia, tuoksuvia, 0,8–1,2 cm pitkiä sekä halkaisijaltaan 1,4–2 cm. Pursunäsiä kukkii keväisin. Kukista kehittyvät hedelmät ovat meheviä ja kirkkaanpunaisia.
Pursunäsiä kasvaa luontaisena Aasiassa. Sitä tavataan Kiinassa maan länsiosista Tiibetiin, Bhutanissa sekä Myanmarin pohjoisosissa. Pursunäsiä kasvaa luonnossa avoimilla kivikkoisilla rinteillä ja mäntymetsissä 3000–5000 metrin korkeudella merenpinnasta.
Pursunäsiää voi kasvattaa koristekasvina. Se sopii kivikkopuutarhaan ja on helppohoitoinen sekä pitkäikäinen, joskin hidaskasvuinen laji.
Tuomas A. Laitinen

Tuomas Aleksander Laitinen (s. 1976 Riihimäki) on suomalainen taiteilija. Hän työskentelee liikkuvan kuvan, äänen, valon ja kemiallisten sekä mikrobiologisten prosessien parissa. Hän on kiinnostunut taiteessaan muun muassa ekologisista kysymyksistä ja tietoisuuden ja tiedon muodostumisesta.
Laitinen valmistui Kuvataideakatemian tila-aikataiteen koulutusohjelmasta vuonna 2008.
Laitisen teoksia on ollut esillä muun muassa 21. Sydneyn biennaalissa, 7. Bukarestin biennaalissa, Screen City Biennalessa Stavanegrissa, 2019, Amado Art Spacessa Soulissa, Etelä-Koreassa, Moving Image New Yorkissa, Art Sonje Centerissa Soulissa, Etelä-Koreassa, Helsinki Contemporaryssa, Kiasmassa, Emmassa ja Helsinki Biennaalissa vuonna 2021.
Laitinen oli ehdolla Ars Fennica -palkinnon saajaksi vuonna 2023.
Cavalesen köysirataturma 1998

Cavalesen köysirataturma (1998) tapahtui Cavalesessa Italiassa 3. helmikuuta 1998, kun Yhdysvaltain merijalkaväen Grumman EA-6B Prowler -lentokone törmäsi harjoituslennolla Alpe Cermisin hiihtokeskuksen hiihtohissinä toimivaan köysirataan ja katkaisi sen vaijerin. Yksi köysiratavaunuista putosi maahan, ja kaikki siinä olleet 20 ihmistä, pääasiassa eurooppalaisia turisteja, saivat surmansa. Lentokone onnistui vaurioista huolimatta tekemään hätälaskun takaisin tukikohtaansa. Tapaus hiersi Yhdysvaltain ja Italian välejä.
Lentokone oli lentänyt huomattavasti matalammalla ja nopeammin kuin mitä se olisi saanut. Miehistö väitti, että koneen korkeusmittariin oli tullut vika, ja että köysirataa ei ollut merkitty heidän käyttämiinsä karttoihin. Koneen miehistön jäsen myönsi myös, että hän oli nauhoittanut videota kesken lennon, ja että hän tuhosi kuvanauhan koneen laskeuduttua. Yhdysvalloissa kaksi miehistön jäsentä asetettiin syytteeseen kuolemantuottamuksesta, josta heidät kuitenkin vapautettiin. Heidät todettiin myöhemmin syyllisiksi oikeuden vastustamiseen ja erotettiin palveluksesta.
Köysiradan edeltäjällä oli myös tapahtunut vakava turma 9. maaliskuuta 1976, jossa kuoli 42 henkilöä.
Mike Ryan

Michael Robin ”Mike” Ryan (s. 26. joulukuuta 1941 Bannockburn, Skotlanti) on uusiseelantilainen kestävyysjuoksija.
Méxicon olympialaisissa 1968 Ryan oli maratonilla kolmas. Brittiläisen imperiumin ja kansainyhteisön kisoissa Ryan oli vuonna 1966 maratonilla pronssilla. Vajaa kolme kuukautta tästä hän voitti Fukuokan maratonin.
Ryanin ennätys 10 000 metrillä on vuonna 1969 juostu 29.06,8 ja maratonilla vuonna 1966 juostu 2.14.05.
Beckett Sennecke

Beckett Sennecke (s. 28. tammikuuta 2006) on kanadalainen jääkiekkoilija joka edustaa OHL-joukkue Oshawa Generalsia. Anaheim Ducks varasi Sennecken kolmantena pelaajana.
Cayden Lindstrom

Cayden Lindstrom (s. 3. helmikuuta 2006) on kanadalainen jääkiekkoilija, joka edustaa WHL-joukkue Medicine Hat Tigersiä. Columbus Blue Jackets varasi Lindstromin neljäntenä pelaajana.
Popeyes

Popeyes Louisiana Kitchen, Inc. eli Popeyes on yhdysvaltalainen friteerattuihin kanaruokiin erikoistunut pikaruokaketju. Ketjulla on noin 4 000 ravintolaa, joista noin 1 000 sijaitsee Yhdysvaltojen ulkopuolella.
Historia.
Popeyes perustettiin New Orleansissa Louisianassa. Ensimmäinen ravintola, nimeltään "Chicken on the Run" avattiin 12. keäskuuta 1972. Perustaja Al Copeland halusi kilpailla Kentucky Fried Chickenin kanssa, mutta ravintola menestyi huonosti ja kaatui usean kuukauden jälkeen. Hän avasi ravintolan uudelleen nimellä "Popeyes Mighty Good Chicken", ja vuoteen 1975 mennessä se vaihtui "Popeyes Famous Fried Chicken"iksi. Popeyes aloitti franchising-toiminnan vuonna 1976, ketju kasvoi nopeasti ja ensimmäinen ravintola ulkomaille avattiin Kanadaan vuonna 1984. Viidessadas Popeys avattiin vuonna 1985.
Popeyes osti kilpailevan Church’s Texas Chickenin vuonna 1989, mutta joutui tästä suuriin velkoihin vuonna 1990 ja pian Chapter 11:n mukaiseen saneeraukseen konkurssin välttämiseksi. Saneerauksen tuloksena taustayhtiön nimeksi tuli "America’s Favorite Chicken Company, Inc." (AFC). AFC myi Church’sin Arcapitalle vuonna 2004.
Vuonna 2017 holdingyhtiö Restaurant Brands International osti Popeysin.
Shımbay

Shımbay (, ) on kaupunki ja Shımbayn piirin hallinnollinen keskus Karakalpakian tasavallassa Uzbekistanissa. Se sijaitsee Amudarjajoen suistossa Kegeylin kanavan varrella 56 kilometriä tasavallan pääkaupungista Nukusista pohjoiseen. Kaupungissa oli 50 400 asukasta vuonna 2016. Piirin asukkaat ovat etupäässä karakalpakkeja.
Paikkakunta on saanut alkunsa kalastajien ja paimentolaisten 1600-luvulla rakentamasta linnoituksesta. Se oli Hivan kaanikuntaan kuuluneen Araljärven etelärannikon keskus. Shımbayhin syntyi 1900-luvun alussa teollisuutta, ja se sai vuonna 1927 taajaman ja vuonna 1974 kaupungin statuksen. Kaupunkiin johtava rautatie valmistui vuonna 1980.
Shımbayssa on puuvilla- ja rakennustarviketeollisuutta. Siellä toimii maatalouden tutkimuslaitos ja Karakalpakian yliopiston osasto.
Shımbay on Karakalpakian käsityöammattien keskus. Sen käsityöläiset valmistavat jurttia, koruja, mattoja, perinteisiä soittimia ja taide-esineitä. Lähistöllä Kegeylin piirissä sijaitsee Qaraqum iyshanin nekropoli, jonka tärkein kohde on runoilija Berdaqin mausoleumi.
Uglydolls - Täydellisen epätäydelliset

Uglydolls - Täydellisen epätäydelliset () on vuonna 2019 tietokoneanimoitu musikaalielokuva, jonka on ohjannut Kelly Asbury. Elokuvan ääninäyttelijöihin kuuluvat Kelly Clarkson, Janelle Monáe, Blake Shelton, Wanda Sykes, Gabriel Iglesias, Wang Leehom, Bebe Rexha, Charli XCX, Lizzo, Nick Jonas ja Pitbull. 
Elokuva sai teatterijulkaisunsa Suomessa 17. toukokuuta 2019 julkaisijanaan SF Studios.
Engan maanvyöry 2024

Engan maanvyöry tapahtui perjantaina 24. toukokuuta 2024 aamukolmen aikaan paikallista aikaa Yambalin kylässä Engan maakunnassa, Papua-Uudessa-Guineassa. Maanvyöryssä uskotaan kuolleen pahimmillaan yli 2 000 ihmistä.
Tapahtumat ja vaikutukset.
Monet paikalla olleet kertoivat kuulleensa yöllä kello yhden ja kahden välillä kaksi kovaa halkeamisen ääntä. Yksi paikallinen kertoi lehdistölle, kuinka ääni oli kuulunut vuorelta alas vierineestä isosta kivestä. Hän ja monet muut olivat sen jälkeen tulleet ulos taloistaan ja yrittäneet herättää vielä nukkuvia. 
Kun maanvyöry iski noin kello 3.00 noin 4 000 asukkaan alueelle, se tuhosi kokonaan ainakin 60 kotia ja erään Engan hallituksen jäsenen mukaan hautasi yhteensä 1 182 taloa. Vyöryn vaikutukset ulottuivat noin 200 neliökilometrin alueelle, mukaan lukien Engaan vievälle moottoritielle noin 150 metrin matkalta. Pelastustöissä herätti huolta myös maan jatkuva liikkuminen.
Arviot kuolleiden lukumääristä vaihtelevat suuresti. Pian tapahtuman jälkeen Yhdistyneet kansakunnat arvioi noin sadan ihmisen saaneen surmansa. Arvio nousi kumminkin pian 670:een. Papua-Uuden-Guinean hallituksen mukaan jopa yli 2 000 voi olla hautautunut elävältä, joskin entinen paikallinen virkamies väitti kuolleiden määrän olevan vain noin 160. 
Reaktio.
Papua-Uuden-Guinean pääministeri kertoi pian tapahtuneen jälkeen viranomaisten reagoineen tapahtuneeseen. Papua-Uuden-Guinean Punainen Risti kertoi, että paikalle oli lähetetty apua muun muassa poliisilta ja puolustusvoimilta. Myös Yhdysvaltain presidentti Joe Biden kertoi, että Yhdysvallat olivat valmiita tarjoamaan apua. Australian hallitus lähetti 2,5 miljoonan dollarin arvoista humanitääristä apua, sekä teknisiä asiantuntijoita. Pelastakaa Lapset -järjestön mukaan alueella tarvittiin välitöntä humanitääristä apua, kuten ruokaa ja puhdasta vettä. Pääministerin mukaan maanvyöryn aiheutti ilmastonmuutoksesta johtuva runsaat sademäärät.
Kelly Asbury

Kelly Asbury () oli yhdysvaltalainen ohjaaja, käsikirjoittaja, näyttelijä ja kuvittaja Käsikirjoittajana hän on toiminut muun muassa elokuvissa Hiidenpata, Pieni merenneito, Bernard ja Bianca Australiassa, Kaunotar ja hirviö, Toy Story – leluelämää, Egyptin prinssi, Kananlento, Shrek, Kung Fu Panda, Madagascar 2, Räyhä-Ralf ja Frozen – huurteinen seikkailu. Ohjaajana hän on toiminut muun muassa elokuvissa Spirit – villi ja vapaa, Shrek 2, Gnomeo &amp; Julia, ja Uglydolls - Täydellisen epätäydelliset.
Miko Matikka

Miko Matikka (s. 26. lokakuuta 2003 Helsinki) on suomalainen jääkiekkohyökkääjä, joka pelaa NHL-seura Utah Mammothin organisaatiossa. Arizona Coyotes varasi hänet kolmannella kierroksella 67. pelaajana kesällä 2022. Matikka on Helsingin Jokereiden kasvatti. Hän on pelannut myös Suomen nuorten jääkiekkomaajoukkueessa.
Xojeli

Xojeli (, ) on kaupunki ja Xojelin piirin hallinnollinen keskus Karakalpakian tasavallassa Uzbekistanissa. Se sijaitsee Amudarjan alajuoksun vasemmalla rannalla 15 kilometriä tasavallan pääkaupungista Nukusista länteen. Kaupungissa oli 67 800 asukasta vuonna 2016.
Vuonna 1926 perustetussa kaupungissa on puuvilla- ja elintarviketeollisuutta. Sen kautta kulkee 1950-luvun alussa rakennettu rautatie. Siellä on myös laivalaituri sekä rajanylityspaikka Turkmenistaniin. 
Xojelin lähellä sijaitsevat muinaisen Mizdaxqanin kaupungin rauniot. Sen nekropoli mausoleumeineen ja moskeijoineen on suosittu pyhiinvaelluspaikka. Lähistöllä on myös 300-luvulla eaa. perustettu Gáwir qalan linnoitus.
Iaain kieli

Iaai on oseanialaisten kielten uusikaledonialaisten kielten ryhmään kuuluva kieli, jota puhutaan Ouvéan saarella Uudella-Kaledonialla. Kielellä on noin 4000 puhujaa, jotka painottuvat aikuisväestöön.
Kielen katsotaan olevan uhanalainen, ja sen läheisempiä sukulaiskieliä ovat drehu ja nengone.
Kieltä kirjoitetaan latinalaisin aakkosin. Raamattu käännettiin kokonaisuudessaan iaaiksi vuonna 1901.
Fonologia.
Vokaalit.
Kaikki vokaalit voivat esiintyä sekä pitkinä että lyhyinä.
Lähde:
Konsonantit.
Lähde:
Skarpengland

Skarpengland on taajama Venneslan kunnassa Agderin läänissä Norjassa. Taajaman pinta-ala on 0,4 neliökilometriä ja asukasluku 597 vuonna 2023.
Slettebrotane

Slettebrotane on taajama Venneslan kunnassa Agderin läänissä Norjassa. Taajaman pinta-ala on 0,26 neliökilometriä ja asukasluku 439 vuonna 2023.
Alan Becker

Alan Becker (s. 18. toukokuuta 1989 Dublin, Ohio, Yhdysvallat) on yhdysvaltalainen online -animaattori, tubettaja ja taiteilija. Hän on luonut verkkosarjan "Animator vs. Animation".
Varhainen elämä ja koulutus.
Becker syntyi Ohiossa Dublinissa. Hän valmistui Scioto High Schoolista vuonna 2007 ja osallistui Columbus College of Art and Designiin valmistuen sieltä vuonna 2013. 
Beckerin lapsuudessa perheellä oli yksi tietokone, jota käyttivät sekä hän että hänen sisaruksensa. Koneella hän alkoi kokeilla pikselitaidetta vuodesta 2001 alkaen. Kaksi Beckerin suosikkianimaatiolyhytelokuvaa olivat vuoden 1953 "Looney Tunes" -lyhytelokuva "Duck Amuck" ja vuoden 1959 sovitus "Harold and the Purple Crayon", jotka molemmat sisälsivät animaatiohahmoja, jotka käyttivät ympäristöään piirtääkseen asioita, tämä oli suuri inspiraatio hänen myöhemmille videoilleen. Becker pääsi lopulta kotiopetukseen vuonna 2005 ja sai ensimmäisen kannettavan tietokoneensa, Acer TravelMaten, jolla hän aloitti animoinnin Macromedia Flashilla (myöhemmin Adobe Flash Professional ja nykyisin Adobe Animate). Hänen ensimmäinen virallinen animaationsa, nimeltään "Pink Army", julkaistiin Newgroundsissa vuonna 2006. Becker julkaisi YouTube -kanavansa 24. heinäkuuta samana vuonna.
Ura.
3. kesäkuuta 2006, 17 -vuotiaana, Becker julkaisi hittianimaation "Animator vs. Animation" Newgroundsissa, missä se levisi nopeasti nettiin ja muille nettisivustoille. Tästä johtuen nimeämätön yritys tarjosi hänelle 75 dollaria "yksinoikeudesta" "Animator vs Animation" videoon, mutta hän kieltäytyi noudattaen Albino Blacksheepin omistajan Steven Lernerin neuvoja. Myöhemmin hän sai selville, että hänen animaationsa oli ladattu pahamaineiselle viihdesivustolle eBaum's World ilman lupaa. Kun Steven Lerner käytti tätä todisteena oikeustaistelussa eBaum's Worldia vastaan, Becker hyväksyi 250 dollarin maksun animaation käytöstä. Mielenmuutoksen jälkeen hän kuitenkin palauti rahat ja poisti animaation.  24. heinäkuuta 2006 Alan Becker alkoi julkaista töitään Youtubessa.
Atom Films suostutteli ja rahoitti Beckerin luomaan jatko-osan ensimmäisen animaationsa menestyksen jälkeen, joten hän loi "Animator vs. Animation 2": n. Vuonna 2007 silloin 14-vuotias Charles Yeh tarjoutui luomaan animaatioon perustuvan online-pelin, tarkasteltuaan tämän työtä, Becker suostui tekemään yhteistyötä hänen kanssaan. 
Becker jatkoi animaatioiden, animaatio-opetusohjelmien ja "muiden Animator vs. Animation -"sarjan spin-offien julkaisemista. Becker julkisti animaatioihinsa perustuvan korttipelin Kickstarter kampanjan, joka julkaistiin toukokuussa 2018. Joulukuussa 2023 hänen YouTube-kanavansa saavutti 27.5 miljoonaa tilaajaa ja yhteensä noin 6 miljardia katselukertaa.
26. maaliskuuta 2025 Becker julkisti toisen Kickstarter kampanjan tulevalle taistelupelille nimeltä "Animation VERSUS", jonka julkaisupäiväksi on asetettu kesäkuu 2028.
Palkinnot.
Vuonna 2007 "Animator vs. Animation 2" voitti "People's Choice" Webby -palkinnon.
Hægeland

Hægeland on taajama Venneslan kunnassa Agderin läänissä Norjassa. Taajaman pinta-ala on 0,4 neliökilometriä ja asukasluku 354 vuonna 2023. Vuosina 1896–1964 Hægeland oli itsenäinen kunta.
Venneslan vanha kirkko

Venneslan vanha kirkko () on Venneslan kunnassa Agderin läänissä Norjassa sijaitseva puinen ja kivinen pitkäkirkko vuodelta 1830.
Hægelandin kirkko

Hægelandin kirkko () on Venneslan kunnassa Agderin läänissä Norjassa sijaitseva puinen pitkäkirkko vuodelta 1830.
Christopher Lennertz

 
Christopher Lennertz (s. 2. tammikuuta 1972 Methuen, Massachusetts) on yhdysvaltalainen elokuvasäveltäjä.
Setesdalin rata

Setesdalin rata () oli Kristiansandin ja Byglandsfjordin välillä kulkenut kapearaiteinen (1 067 mm) rautatie Agderin läänissä Norjassa. Se avattiin liikenteelle vuonna 1896 ja lakkautettiin 1962. Radasta on nykyisin jäljellä muutaman kilometrin mittainen osuus museorautatienä. Grovanen ja Kristiansandin välinen osuus muutettiin jo 1930-luvulla normaaliraiteiseksi, ja siitä tuli osa Sørlandin rataa.
Erlend Ropstad

Erlend Ropstad (s. 17. syyskuuta 1974 Vennesla) on norjalainen laulaja-lauluntekijä, joka soittaa kitaraa ja pianoa. Hänen esikoislevynsä "The Magnetic Tapes" ilmestyi vuonna 2006. Kolmannen albuminsa yhteydessä vuonna 2013 Ropstad vaihtoi laulukielen norjaksi ja teki lopullisen läpimurtonsa. Hän on ollut useita kertoja ehdolla Spellemannprisen-gaalassa, ja vuonna 2019 hän sai Prøysen-palkinnon.
Ropstad

Ropstad on seuraavien norjalaisten henkilöiden sukunimi:
Erlend

Erlend on muinaispohjoismaista alkuperää oleva miehen etunimi. Sen alkuperäisestä merkityksestä ei ole varmaa tietoa, mutta se voi tarkoittaa "ulkomaalaista". Erlend-nimestä tuli Norjassa suosittu 1900-luvun jälkipuoliskolla, koska Sigrid Undsetin "Kristiina Lauritsantytär" -trilogiassa oli sen niminen hahmo. Vuonna 2022 Norjassa oli 6 829 Erlend-nimistä. Samana vuonna kuitenkin vain 16 poikaa sai nimen.
Øvrebøn kirkko

Øvrebøn kirkko () on Venneslan kunnassa Agderin läänissä Norjassa sijaitseva puinen ristikirkko vuodelta 1800.
Jørgen Valentin Sonne

Jørgen Valentin Sonne (24. kesäkuuta 1801 Birkerød – 24. syyskuuta 1890 Kööpenhamina) oli tanskalainen romantiikan ajan taidemaalari. Hän sai koulutuksensa Tanskan kuninkaallisessa taideakatemiassa ja erikoistui taistelukuvauksiin sekä muihin joukkokohtauksiin.
Warner Bros. Pictures Animation

Warner Bros. Pictures Animation, joka tunnettiin aiemmin nimellä Warner Animation Group, on yhdysvaltalainen animaatiostudio, joka toimii Warner Brothersin teatterielokuvien tuotanto- ja jakeluyhtiö Warner Bros. Picturesin animaatio-osastona. Jeff Robinovin 7. tammikuuta 2013 perustama studio on vuonna 2004 lakkautetun perinteisen 2D-käsin piirretyn 2D-animaatiostudion Warner Bros. Feature Animationin seuraaja.
Dunan kieli

Duna (omakielinen nimi: "Yuna" tai "Yunaya haga") on Papua-Uuden-Guinean Helan ja Southern Highlandsin maakuntien rajalla puhuttava kieli. Dunan kielisukulaisuussuhteista ei ole konsensusta: sitä on kutsuttu sekä yleisuusiguinealaiseksi kieleksi että isolaattikieleksi.
Dunalla on noin 20 000 puhujaa ja sen katsotaan olevan elinvoimainen.
Kieltä kirjoitetaan latinalaisin aakkosin. Uusi testamentti käännettiin dunaksi vuonna 1976.
Fonologia.
Konsonantit.
Lähde:
Vokaalit.
Lähde:
Snapple

Snapple on yhdysvaltalaisen Snapple Beverage Corpin omistama tee- ja mehujuomamerkki. Snapple perustettiin vuonna 1972 silloisen valmistajansa Unadulterated Food Productsin toimesta. Snapple Beverage Corp. on elintarvikeyhtiö Keurig Dr Pepperin tytäryhtiö.
Snapple-tuotemerkillä valmistetaan yli 30 makua muovipulloissa ja tölkeissä myytäviä tee- ja mehujuomia. Juomat tunnetaan erityisesti pullonkorkeista, joiden kääntöpuolella on sattuinen fakta. Helmikuuhun 2023 mennessä Real Facts -nimisiä faktoja on ollut noin 1 700, mutta osa on poistettu virheiden vuoksi.
Snapple tunnetaan myös 1990-luvulla tuotetuista mainoksista, joissa Snapple Ladyksi kutsuttu nainen vastasi asiakkaiden kirjeisiin. Hahmon näyttelijä, Wendy Kaufman oli Snapplella töissä vakituisesti. Myös pop-kulttuurilla oli vahva osuus markkinoinnissa.
Juomia myytiin ennen vuotta 2017 metallikorkkisissa lasipulloissa, mutta pakkaus vaihdettiin PET-muoviin ympäristön ja toimituskustannusten vuoksi. Muovietiketti vaihdettiin pesussa poistuvaan musteeseen.
Historia.
New Yorkilaiset ikkunanpesijät ja veljekset Leonard Marsh ja Hyman Golden sekä Marshin koulukaveri Arnold Greenberg loivat Long Islandissa vuonna 1972 Snapple-tuotemerkin, jonka nimi tuli sanoista "snappy" (pirteä) ja "apple" (omena). Ensimmäinen tuote oli hiilihapotettu omenajuoma. Hedelmämehujen tullessa valikoimaan perustettiin emoyhtiö Unadulterated Food Corporation, sittemmin Snapple Beverage Corporation. 
Vuonna 1987 lanseerattiin ensimmäinen tee (sitruunatee) ja markkina-alue laajentui koilliseen sekä Kaliforniaan. Suosiota kiihdyttivät Snapple Lady -mainoskampanjat ja esiintyminen The Howard Stern Show -radio-ohjelmassa. Liikevoiton yllettyä kymmeniin miljooniin dollareihin yhtiö ja tuotemerkki myytiin bostonilaiselle sijoitusyhtiölle, THL Partnersille ja emoyhtiöstä tuli julkinen. 
Vuonna 1994 liiketoiminta myytiin Quaker Oatsille, joka kuitenkin lopetti aikaisemmat mainoskampanjat. Kritiikin ja tappion siivittämänä toiminta myytiin kolme vuotta myöhemmin Triarcille, joka palautti aiemman tyylin. 
Vuonna 2000 toiminta myytiin Cadbury Schweppesille ja eriytettiin vielä Amerikan juomayksikköön kuusi vuotta myöhemmin. Vuonna 2008 Cadbury Schweppes siirsi Pohjois-Amerikan juomayksikön erilliseksi yhtiöksi, joka on nykyään Snapplen omistaja Keurig Dr Pepper. 
Faktat.
Snapplen pullonkorkeissa on vuodesta 2002 ollut Real Facts -faktoja, joita on helmikuuhun 2023 mennessä ollut noin 1 700, joista osa on poistettu tai jätetty julkaisematta. Faktoja on koottu Snapplen sivuille, vapaaehtoisiin tekstiviesteihin ja laajimmillaan GitHubiin.
Väärät faktat.
Snapplen mukaan faktojen totuus varmistetaan ensi käteen, mutta silti valheellista tietoa pääsee pullonkorkkeihin.
Fakta numero 31 väittää ihmisen nielevän kahdeksan hämähäkkiä elämässään unen aikana, mutta väite on todistettu vääräksi. Muita valheellisia tietoja ovat muun muassa fakta 89, jonka mukaan keskivertoihminen kävelee noin 18 000 askelta päivässä. Todellisuudessa esimerkiksi keskivertoamerikkalainen kävelee vain noin 6 000 askelta.
PowerTOP

PowerTOP on avoimen lähdekoodin ohjelma tietokoneen virrankäytön ja virranhallinnan diagnosointiin. Ohjelma on julkaistu Linuxille GPLv2-lisenssillä. Ohjelman alkuperäinen kehittäjä on Intel. Ohjelma antaa arvion järjestelmän koko virrankäytöstä, sekä yksityiskohtaisen virrankäytön prosessin, laitteen, ajastimen ja keskeytyskäsittelijän mukaan.
Kalmar (yhtiö)

Kalmar Oyj on suomalainen, kansainvälisesti toimiva lastinkäsittelyalan pörssiyhtiö. Yhtiö perustettiin alkuvuonna 2024, kun Cargotec eriytti Kalmar-liiketoimintansa erilliseen yhtiöön. 
Kalmar toimii maailmanlaajuisesti yli 120 maassa ja työllistää noin 5 000 henkilöä. Yhtiön pääkonttori on Helsingissä. 
Cargotecin osakkeenomistajat saivat vanhalla Cargotecin B-osakkeella yhden uuden Kalmar Oyj:n B-osakkeen. Yhtiön B-osakkeen pörssinoteeraus Nasdaq Helsingin pörssissä alkoi 1. heinäkuuta 2024. Kalmarin A-osakkeet ovat luonteeltaan listaamattomia, mutta äänivaltaisempia arvopapereita. 
Kalmar tarjoaa raskaiden materiaalien käsittelylaitteita ja palveluja satamille ja terminaaleille, jakelukeskuksille, valmistavalle teollisuudelle ja raskaan logistiikan tarpeisiin. Yhtiön visiona on olla edelläkävijä kestävän materiaalien käsittelyn laitteissa ja palveluissa. 
Yhtiö tarjoaa asiakkailleen erilaisia lastinkäsittelyn nosto- ja siirtolaitteita, varaosia ja huoltopalveluja, sekä käsittelyä helpottavia automaatio- ja robotiikkaratkaisuja. Yhtiön pääkonttori sijaitsee Helsingissä, innovaatiokeskukset Tampereella ja Ruotsin Ljungbyssä. Valmistavat tehtaat löytyvät Puolan Stargardista, Yhdysvaltain Ottawasta, Malesian Ipohista ja Kiinan Shanghaista. Myynti- ja huoltopisteitä yhtiöllä on yli 30 valtiossa lukuisilla paikkakunnilla.
Vuoden 2023 laskennallinen carve-out-perusteinen liikevaihto oli noin 2,0 miljardia euroa.